CELEX: 62018TN0561
Language: et
Date: 2018-09-20 00:00:00
Title: Kohtuasi T-561/18: 20. septembril 2018 esitatud hagi – ITD ja Danske Fragtmænd versus komisjon

26.11.2018   
            
            
               ET
            
            
               Euroopa Liidu Teataja
            
            
               C 427/90
            
         
      20. septembril 2018 esitatud hagi – ITD ja Danske Fragtmænd versus komisjon
      (Kohtuasi T-561/18)
      (2018/C 427/119)
      Kohtumenetluse keel: inglise
      
         Pooled
      
      
         Hagejad: ITD, Brancheorganisation for den danske vejgodstransport A/S (Padborg, Taani) ja Danske Fragtmænd A/S (Åbyhøj, Taani) (esindaja: advokaat L. Sandberg-Mørch)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 28. mai 2018. aasta otsus C(2018) 3169 final riigiabi kohta SA.47707 (2018/N) – PostNordile antud riigiabi universaalse postiteenuse osutamiseks – Taani (1);
               
            
                  —
               
               
                  mõista komisjonilt välja kohtukulud.
               
            
         Väited ja peamised argumendid
      
      Hagiavalduse põhjenduseks esitavad hagejad ühe väite, mis puudutab asjaolu, et kõnealuste meetmete hindamisel tekkinud tõsistest raskustest hoolimata ei alustanud komisjon ELTL artikli 108 lõikes 2 ette nähtud ametlikku uurimismenetlust. Väide koosneb kahest argumentide hulgast, mis puudutavad nii esialgse uurimismenetluse kestust ja asjaolusid kui ka vaidlustatud otsuse sisu.
      
                  —
               
               
                  Vaidlustatud otsuse sisu osas heidavad hagejad ette eelkõige, et: i) universaalteenuse kohustuse hüvitis ei ole siseturuga kokkusobiv; ii) riigi tagatised ei ole olemasolev riigiabi; iii) käibemaksuvabastus on omistatav riigile; iv) kulude ekslik jagamine on seotud riigi vahendite ülekandmisega ning on omistatav riigile, ja v) 23. veebruari 2017. aasta on omistatav riigile ning annab Post Danmarkile majandusliku eelise.
               
            
         (1)  ELT 2018, C 360, lk 3.